TOP วิ่ง 4% รับจ่ายปันผล 2 บาท ขึ้น XD 10 พ.ย.นี้ จับตา Q4 ค่าการกลั่นพุ่ง
TOP วิ่งต่อ 4% รับจ่ายปันผลหุ้นละ 2 บาท ขึ้น XD 10 พ.ย.นี้ ขณะที่โบรกคาดไตรมาส 4/65 ตลาดค่าการกลั่นฟื้นสูงขึ้น ลุ้นกําไรปี 65 อยู่ที่ 4.29 หมื่นล้านบาท แนะนำ “ซื้อ” ราคาเป้าหมายปี 66 อยู่ที่ 66.00 บาท
TOP วิ่งต่อ 4% รับจ่ายปันผลหุ้นละ 2 บาท ขึ้น XD 10 พ.ย.นี้ ขณะที่โบรกคาดไตรมาส 4/65 ตลาดค่าการกลั่นฟื้นสูงขึ้น ลุ้นกําไรปี 65 อยู่ที่ 4.29 หมื่นล้านบาท แนะนำ “ซื้อ” ราคาเป้าหมายปี 66 อยู่ที่ 66.00 บาท
31 ต.ค. 2565

ผู้สื่อข่าวรายงานว่า วันนี้ (31 ต.ค. 65) ราคาหุ้น บริษัท ไทยออยล์ จำกัด (มหาชน) หรือ TOP ณ เวลา 10:57 น. อยู่ที่ระดับ 55.25 บาท บวก 2.25 บาท หรือ 4.25% สูงสุดที่ระดับ 55.25 บาท ต่ำสุดที่ระดับ 54.25 บาท ด้วยมูลค่าการซื้อขาย 598.09ล้านบาท

สำหรับราคาหุ้น TOP ปรับตัวขึ้นเป็นการตอบรับว่า บริษัทฯ ประกาศเตรียมจ่ายเงินปันผลจากกำไรสะสม โดยอัตราหุ้นละ 2 บาท ซึ่งกำหนดวันที่ไม่ได้รับสิทธิปันผล (XD) ในวันที่ 10 พ.ย. 65 และกำหนดจ่ายปันผลในวันที่ 25 พ.ย. 65
ขณะที่บล.ดาโอ ระบุในบทวิเคราะห์ 31 ต.ค. 65 ว่าคาด TOP จะรายงาน market GRM ที่ดีขึ้นจากไตรมาสก่อนหน้าในไตรมาส 4/65 โดยได้แรงหนุนจากอุปสงค์ gas-to-oil switching ที่แข็งแกร่งในฤดูหนาว ซึ่งจะช่วยหนุนให้ gasoil crack สูงขึ้น โดยในเดือน ต.ค. ได้ปรับตัวขึ้นเป็น 42.7 ดอลลาร์ต่อบาร์เรล เทียบกับ 33.9 ดอลลาร์ต่อบาร์เรล ในเดือน ก.ย. ทั้งนี้เชื่อว่าด้วยว่า market GRM จะได้แรงหนุนจาก crude premium ที่มีแนวโน้มผ่านจุดสูงสุดของปีไปแล้ว
นอกจากนี้ ประมาณการกําไรปี 65 อยู่ที่ 4.29 หมื่นล้านบาท และในปี 2566 อยู่ที่ 1.63 หมื่นล้านบาท โดยคาดว่ากำไรจะสูงขึ้น 241% เมื่อเทียบกับงวดเดียวกันของปีก่อน ในปี 2565 หลักๆจาก 1) Market GRM ที่สูงขึ้น 2) อัตราการใช้กำลังการกลั่น (refining run rate) ที่ดีขึ้น 3) Stock gain และ 4) รับรู้กาไรจากการขายหุ้น GPSC อย่างไรก็ดี ประเมินว่ากำไรจะลดลง 62% เมื่อเทียบกับงวดเดียวกันของปีก่อน ในปี 66 เนื่องจาก 1) Crack spread ที่ลดลง และ 2) รับรู้ stock loss
ทั้งนี้ คงคำแนะนำ “ซื้อ” ราคาเป้าหมายปี 66 ที่ 66.00 บาท อิง PBV เป้าหมายที่ 0.85 เท่า โดยมองว่าราคาหุ้นได้สะท้อนปัจจัยลบจาก crack spread ที่อ่อนตัวไปมากแล้ว และมองว่ายังเป็นจังหวะที่ดีในการเข้าสะสมหุ้นก่อนที่ market GRM จะฟื้นตัวจากอุปสงค์ gas-to-oil switching ในช่วงฤดูหนาวและ crude premium ที่ต่ำลง